tomron87/hebrew-wikipedia-sentences-corpus huggingface dataset:
באוקטובר 2003 חשפה ש-"Cinquemilla" מדברת על בחורה פרובוקטיבית ונימפומנית, שעורכת מסיבה בביתה, מזמינה גברים בגילים שונים, ונהנית לארחם ולהשתעשע איתם באופן מיני.
בפברואר 2012 נחשף בכתבה שפורסמה ב"וואלה!" כי את הרעיון לשיר קיבלה במהלך טיול לברלין.
שם היא נועדה עם דראג קווין שכונתה "צ'ינקווימילה".
במצעד של תחנת רדיו אמצע הדרך הגיע השיר למקום השישי.
אינטרנשיונל חשקה להפיק וידאו קליפ ברמה גבוהה, שיתאים להקרנה ב-MTV, ויהווה עבורה פריצת דרך לקריירה בין-לאומית.
לקראת הוצאת הקליפ הופקה ל-"Cinquemilla" גרסה חדשה, כדי להתאימו לסגנון ההאוס המקובל במועדונים באירופה.
טרם יציאתו סיפרה אינטרנשיונל עליו בריאיון למני פאר בשנת 1996: .
במאי הקליפ היה גיא שגיא, ועלות הפקתו נעמדה בכ-15,000 דולר.
בשנת 1998 סיפר שכששמע את "Cinquemilla" הוא צחק מהשורה "Come on everybody, buy for me a big banana" ("בואו כולם, קנו עבורי בננה [רמיזה לפין] גדולה").
הווידאו קליפ הוקרן לראשונה בבכורה עולמית בתוכנית בערוץ הילדים, ואף שודר מספר פעמים ב-MTV.
הוא והסרטון של "דיווה" היו הקליפים הישראליים היחדים ששודרו בערוצי ה-MTV העולמיים במשך שנים רבות.
בפסטיבל הסרטים הבינלאומי חיפה 1997 נבחר הקליפ לזוכה בתחרות נוצת הזהב, שנערכה ב-6 בינואר 1998. בדצמבר הוא תואר ב"ידיעות אחרונות" כקליפ המוזיקלי הטוב ביותר שנעשה אי פעם בישראל.
ל-"Cinquemilla" יצאו רמיקסים נוספים לאורך אלבומיה.
אחד הרמיקסים המפוסמים כולל גם חלקים מ-"" ו-"I'm Gonna Let".
גרסה נוספת לשיר נכללה כרצועה ה-13 באלבומה של חברת הליקון "היסטריה".
ביוני 2003 יצא לסינגל גרסה חדשה לשיר שנקראה "AloRaroLa" בהפקת די ג'יי ויק.
היא הפכה ללהיט מועדונים ונכללה באלבום האוסף אוסף הסינגלים.
באוגוסט יצאה "AloRaroLa" לרדיו בגרסה מקוצרת, ובתחנות מסוימות הפך ללהיט.
גרסה נוספת של "Cinquemilla" נכללה באלבום האוסף ביסלי דאנס (1997).
היא שונה במקצת מזו המקורית.
אזורתאריך יציאהפורמטחברת תקליטיםמקורישראל1996מקסי סינגל • תקליטורביג פוט • הליקוןאירופהאוגוסט 1998מקסי סינגל • תקליטורפולידורשרוול קרטון • תקליטורביג פוט • פולידורתקליט 12 אינץ'פולידורגרמניה1998תקליט 12 אינץ'
"Cinderella" (בעברית: "סינדרלה") הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי טראוויס סקוט.
השיר יצא לאור ב-22 במרץ 2024, על ידי חברות התקליטים פריבנדז, בומינאטי, אפיק וריפבליק כרצועה תשיעית מתוך אלבום האולפן המשותף של פיוצ'ר ובומין, We Don't Trust You.
בשלהי 2023, הודלפו קטעים של השיר לרשתות החברתיות X ויוטיוב; בשיר היו חלקים שלא הושלמו, אשר והושלמו באמצעות בינה מלאכותית.
בתחילה, טענו מעריצים שהשיר יהווה חלק מאלבום האולפן הרביעי של טראוויס סקוט, Utopia.
לאחר מכן, השיר פורסם באופן לא רשמי, תחת השם "Utopia Cinderella", וצבר 3 מיליון השמעות בספוטיפיי, וגרסה אחרת של השיר ביטיוב צברה למעלה ממיליון צפיות.
ב-18 במרץ 2024, ביצעו פיוצ'ר ומטרו בומין את השיר יחד עם סקוט בפסטיבל ההיפ הופ שהתקיים בקליפורניה.
מייקל ספונרה מהמגזין בילבורד ציין ש-"Cinderella" הוא השיר טוב ביותר מתוך We Don't Trust You.
"Cielo e terra" (בעברית: "שמיים וארץ") הוא שיר שהוקלט על ידי הזמרת השווייצרית אניטה טרוורסי.
השיר, שנכתב והולחן על ידי מריו רוביאני, ייצג את שווייץ באירוויזיון 1960.
במרכז מילות השיר עומדת אישה אשר פונה לאהובה שנמצא איתה בדייט.
ב-29 במרץ 1960, ליל האירוויזיון, שרה טרוורסי שנייה בסדר ההופעות, לפני הולנד ואחרי מונקו.
לבסוף, השיר הגיע למקום השמיני מתוך שלושה עשר מקומות, וקיבל חמש נקודות.
Circle K (סירקל קיי) היא רשת בינלאומית של חנויות נוחות אשר נוסדה במקור בשנת 1951 באל פאסו שבטקסס על ידי פרד הארווי.
לאורך השנים החברה החברה לאחת מרשתות חנויות הנוחות הגדולות בעולם, עם אלפי מיקומים ברחבי אמריקה הצפונית, אירופה ואסיה.
החל משנת 2003 החברה היא חברה בת של החברה הקנדית Alimentation Couche-Tard.
החנויות של הרשת מציעות מגוון רחב של מוצרים ושירותים הנותנים מענה לצורכי היומיום אשר כוללים בדרך כלל מצרכים, מזון מהיר, חטיפים, ומשקאות.
כמו כן במיקומים רבים החנויות של הרשת כוללים גם תחנות דלק, כספומטים, ומתקני שטיפת מכוניות.
הרשת זכתה לפופולריות בין היתר משום שחנויות הנוחות של הרשת פתוחות 24 שעות ביממה ובשל המבחר הרחב של הפריטים והשירותים שהיא מספקת.
Circus (בעברית: "קרקס") הוא אלבום האולפן השישי של זמרת האמריקאית, בריטני ספירס.
האלבום יצא לאור ב-28 בנובמבר 2008, על ידי חברת התקליטים ג'ייב רקורדס.
את האלבום הפיקו דוקטור לוק ומקס מרטין.
הסינגל הראשון של האלבום Womanizer.
השיר יצא לאור ב-26 בספטמבר 2008, ונכנס עם יציאתו אל המקום הראשון במצעד הבילבורד הוט 100.
אף על פי שתקופה של פחות משנה מבדילה בין יציאת אלבום זה לאלבומה הקודם, "Blackout", הסערה שדמותה העניקה לתקשורת העולמית האפילה על היחס ליציאת האלבום.
בשנת 2007 ספירס לא הייתה מסוגלת לעשות דבר לקידום האלבום.
היא לא התראיינה לקראת צאת האלבום, הופיעה בדמותה רק בשני וידאו-קליפים, והעניקה מספר הופעות מועט, הבולטת שבהן בטקס פרסי ה-VMA של ערוץ MTV, בה הציגה, לאחר שנים של הופעות ענק בטקס זה, הופעה שזכתה ללגלוג בלבד.
אל נושאי חייה האישיים התייחסה ספירס בסרט ששודר בערוץ MTV לקראת צאת "Circus" ב-30 בנובמבר 2008, בשם "בריטני: הצד שלה" ("Britney: For the Record").
"Circus" נחשב לממשיך דרכו של קודמו, בנגיעות האלקטרוניות, בהשפעות הדאנס, ובכמות הגדולה של להיטי המסיבות הקצביים, ביניהם "Womanizer", "Lace and Leather", "Mmm Papi", "Shattered Glass" ו-"Mannequin".
גם באלבום זה, בעזרת 16 מפיקים ויועצים מהשורה הראשונה של הפופ, עיבודי המחשב מלטשים ומעניקים את העטיפה של ספירס נוסח "Blackout".
אך בניגוד לקודמו, מורגשת בו השקעתה של ספירס בעבודת אולפן מאומצת, בבחירת הרצועות ובחלק מהשירים אף בכתיבה.
בנוסף להשוואה לאלבומה הקודם, רבים משווים את "Circus" לאלבום האולפן הרביעי של ספירס, כמו "Circus" ו-"If U Seek Amy", ושילוב מספר בלדות, כגון "Unusual You", "My Baby" ו-"Out from Under", המזכירות את הבלדות המפורסמות של ספירס מתחילת דרכה.
חלק מהשירים נוגעים באופן ישיר בנושאים מסיפורה האישי של ספירס.
"Kill the Lights", בדומה ללהיטה "Piece of Me", מספר על מאבקה בצלמי הפפראצי.
"My Baby" הוא שיר המוקדש לשני ילדיה, בעקבות סיפור אובדן המשמורת.
המלל של השיר "Blur" מתייחס לדעת רבים לימיה הפרועים בשנה האחרונה, לילות של אובדן הכרה שזכו לסיקור רב.
במרץ 2009 הושק סיבוב ההופעות של "Circus" שנקרא: The Circus Starring Britney Spears באמריקה הצפונית, סיבוב ההופעות הבינלאומי הראשון שלה מאז 2004. ביוני המופע הגיע לאירופה בהופעה ראשונה בהיכל ה-O2 בלונדון, אנגליה.
ספירס הופיעה בין היתר במדינות צרפת, גרמניה, דנמרק, רוסיה, פולין, פינלנד, שוודיה ובלגיה.
ב-3 במרץ 2009 יצאה ספירס לסיבוב הופעות החמישי, ששמו The Circus Starring Britney Spears שנושא את שם האלבום Circus.
עם יציאתו של אלבומה החמישי של ספירס, Blackout, באוקטובר 2007, החליטו מנהליה האישיים של הזמרת בחברת ג'ייב רקורדס, שעליה לצאת לסיבוב הופעות באמריקה הצפונית כדי לחתום את הקאמבאק אשר עשתה עם אלבומה.
יעדי המופע היו מצומצמים ביותר וכללו רק מספר אזורים בערים הגדולות של ארצות הברית.
מסיבות לא ידועות, אך ככל הנראה בשל המשברים בחייה האישיים של ספירס, בוטל המופע.
עם שיקומה בשנת 2008 ויציאתו של אלבום הסטודיו השישי שלה, עלה בחברת ג'ייב שוב הנושא של יציאה לסיבוב הופעות.
הפעם, יעדי המופע כללו אזורים יותר מורחבים בצפון אמריקה ואף מספר ערים מרכזיות באירופה, ועל כן בסוף חודש ספטמבר 2008, הודיעה ספירס בתחנת הרדיו Z100, על כך שסיבוב ההופעות יוצא לפועל ולפי דבריה הוא יהיה "גדול ומושקע".
הבמה תוכננה בצורה של שלוש טבעות.
טבעת מרכזית, שמרכזה עולה לגובה של מטר וחצי, ומשני צידיה של הטבעת המרכזית, שתי טבעות קטנות יותר הממוקמות בנקודות נמוכות יותר מאשר הטבעת המרכזית.
בימת הטבעות הללו נצבעה בצבעי אדום לבן כדי להתאימה לאווירת הקירקס.
הבמה תוכננה כך בכוונה כדי שתעמוד במרכז האולם, כדי לגרום הרגשה של קרקס אמיתי ולתת אפשרות להכנסת כמות צופים גדולה יותר ונקודות תצפית טובות יותר מאשר בבמה חד כיוונית רגילה.
הבמה תוכננה כך שמקומות ישיבה נמצאים בכל רחבי האולם חוץ מ"טבעת הזהב", שזהו האזור הקרוב ביותר לבמה ונחשב טוב יותר, ואף כונה אזור האח"מים.
מעצבי האופנה דין ודן קאטיין, עיצבו לספירס ולרקדניה בהזמנה אישית את הבגדים איתם יופיעו.
מסך ענק שצורתו עגולה הותקן מעל לבמה באזור הטבעת המרכזית, עם האפשרות של להעלותו ולהורידו בכל עת בהתאם למופע.
ספירס יצאה יחד עם עוזריה האישיים לאודישנים לגיוס של רקדנים שיופיעו איתה.
לאחר שכל האולם היה מוכן, נכתב המופע במלואו, והכריאוגרפיה נלמדה על ידי ספירס ורקדניה החלה מכירת הכרטיסים בחודש דצמבר 2008.
ברחבי העולם קיבל 5 תוארי פלטינה ו-6 תוארי זהב.
ב-31 באוקטובר 2008, יצא הסינגל שני מתוך האלבום השיר, "Circus", שכבש את המקום השלישי בטבלת הבילבורד, ובכך העניק לספירס שיא נוסף.
לראשונה שני שירים שלה ברציפות בחמישיית המובילים של בילבורד.
השיר היה בעשרת המובילים בעוד כ-9 מצעדים בעולם והיה למקום הראשון במצעד שירי הפופ של בילבורד.
בדנמרק וניו זילנד קיבל הסינגל מעמד זהב ובאוסטרליה מעמד פלטינה.
ב-10 במרץ 2009, יצא הסינגל שלישי מתוך האלבום השיר, "If U Seek Amy" התברג למקום ה-19 בטבלת בילבורד, כבש את מצעד הסינגלים של ברזיל ושירי הדאנס של אוקראינה ומכר 1,175,000 עותקים דיגיטלית בארצות הברית.
ב-22 ביולי 2009, יצא הסינגל רביעי מתוך האלבום השיר, "Radar".
השיר נכנס למקום ה-88 בטבלת בילבורד, היה למקום הראשון במצעד ה-Record Report של ונצואלה ומכר 481,000 עותקים דיגיטליות בארצות הברית.
ב-15 בספטמבר 2009 יצא הסינגל חמישי מתוך האלבום השיר, "Unusual You" (בתרגום חופשי: "יוצא דופן אתה"), אשר יצא באוסטרליה ובניו זילנד בלבד.
השיר נכתב על ידי Bloodshy & Avant, שגם הפיק אותו, ועל ידי Henrik Jonback ו-kasia livingston - כותבת שירים, שהיא בנוסף שרה קולות רקע בשיר.
הסינגל קיבל בעיקר ביקורות חיוביות מן המבקרים, ששיבחו אותו על היותו שונה משאר שירי האלבום.
השיר הגיע למקום ה-80 במצעד הפופ של מגזין בילבורד.
ב-2 בדצמבר 2008, ביום הולדתה ה-27, יצא אלבומה המלא של ספירס.
את האירוע חגגה בתוכנית האמריקאית "בוקר טוב אמריקה", בה הופיעה עם שני להיטיה.
קודם לכן, ב-28 בנובמבר, הופץ האלבום במדינות האיחוד האירופי, אינדונזיה, דרום אפריקה ואוסטרליה, וב-1 בדצמבר בבריטניה, ניו זילנד והונג קונג.
האלבום הגיע לראש מצעדי המכירות של מקסיקו, שווייץ, יפן, ברזיל וקנדה.
שבוע לאחר יציאתו בארצות הברית, נמכר האלבום ב-505,000+ עותקים, ונכנס למקום הראשון במצעד האלבומים בארצות הברית.
לצורך השוואה, אלבומה הקודם הגיע למקום השני בטבלה, עם מכירות של 290,000+ עותקים, ההישג הנמוך ביותר של ספירס.
הישג המכירות של "Circus" הפך את ספירס לאמן היחיד בהיסטוריה שהוציא חמישה אלבומים שנמכרו ביותר מחצי מיליון עותקים תוך שבוע בלבד.
הביקורות על "Circus" היו חיוביות.
על פי סקרים אמריקאיים, 66% מהביקורות היו חיוביות.
חלקן ציינו כי זהו אלבומה הטוב ביותר של ספירס.
האלבום מכר יותר מ-1,700,000+ עותקים בארצות הברית והגיע למעמד פלטינה.
בבריטניה היה למעמד פלטינה גם כן עבור מכירות של כ-300,00+ עותקים.
ביפן קיבל תואר זהב לאחר 100,000+ עותקים שנמכרו.
ברחבי העולם האלבום קיבל 11 תוארי פלטינה שונים ו-13 תוארי זהב.
"Circus" (בעברית: "קרקס") הוא הסינגל השני מתוך אלבום האולפן השישי Circus, הנושא את אותו השם, של זמרת הפופ האמריקנית בריטני ספירס.
השיר יצא לאור כסינגל כשבוע לאחר יציאתו של האלבום, אשר התרחשה ביום הולדתה של ספירס 2 בדצמבר.
הסינגל הגיע למקומות מכובדים במצעדי פזמונים במדינות רבות, בהם המקום השלישי במצעד הפזמונים האמריקני בילבורד הוט 100.
צילומי הקליפ נערכו במשך ארבעה ימים, בין ה-28 באוקטובר 2008 לבין ה-2 בנובמבר אותה שנה.
הקליפ בוים על ידי פרנסיס לורנס, שעבד עם ספירס על הקליפ של "I'm a Slave 4 U".
הקליפ הוא קליפ נטול עלילה התפתחותית, אלא בעל סצנות ברחבת קרקס טיפוסית.
בסצנה הפותחת של הקליפ נמצאת ספירס בחדר הלבשה, מבשמת את עצמה אחד מן הבשמים הנושאים את שמה-Curious, ועונדת עגילים של BVLGARi.
בסצנה הבאה אחר כך, ספירס מהלכת במסדרון בקרקס כאשר סביבה רקדנים ולהטוטנים.
במהלך הפזמון מוצג היכל קרקס בו רוקדים ספירס ורקדניה, להטוטנית, ליצנים, אנשים על קביים וכיוצא בזאת.
לאחר מכן ספירס מופיעה עם רקדניה רוקדת על במה חד כיוונית, ולא עגולה כפי שנהוג בקרקס, מצליפה בשוט ורוקדת סביב כיסא.
אחר כך ספירס ורקדניה רוקדים כאשר סביבם להבות.
לאורך כל הקליפ ישנן סצנות חוזרות בהן מופיעה ספירס עם מגבעת על רקע בד אדום, כמו במופע קסמים.
בנוסף לקראת סוף הקליפ ספירס עומדת על רקע ניצוצות הנראים כמו "נופלים מהתקרה" (כפי שניתן לראות בעטיפת הקליפ).
בסצנות מסוימות בקליפ, מופיעה ספירס כאשר על ידה נמצאות חיות בר כגון אריות ופילים, דבר הזכה לגינוי ותלונות רבות מצד ארגונים למען זכויות בעלי חיים.
ב"מאחורי הקלעים" ובצילומי הקליפ ניתן לצפות בסרט הדוקומנטרי של ספירס "For The Record".
נכון לדצמבר 2019 הווידאו קליפ לשיר עומד על כ-167,000,000 צפיות באתר הvevo הרשמי שלה.
מדינה הסמכות אוסטרליה מעמד פלטינה ארצות הברית מעמד פלטינה מחומשתבריטניה מעמד כסף דנמרק מעמד זהב ניו זילנד מעמד זהב
Cities XL הוא משחק בניית ערים למחשב האישי אשר פותח על ידי Monte Cristo.
המשחק מאפשר לשחקנים לשחק ביחד על פני כוכב עצום, ולעבוד ביחד בסחר משאבים או הקמת מבנים מיוחדים על מנת לרצות את צורכיהם של התושבים.
המשחק תוכנן לצאת ברבעון הראשון של 2009 אך לבסוף יצא ב-8 באוקטובר.
ב-8 במרץ 2010 נסגר השירות מרובים משתתפים והמשחק נהיה לשחקן יחיד בלבד.
חברת Focus Home Interactive רכשה את הזיכיון ביוני 2010 ושחררה את Cities XL 2011 ב-14 באוקטובר 2010.
Cities XL מאפשר לשחקן את האפשרות לשחק בעולם וירטואלי מתמשך אשר ידוע בשם "כוכב" אשר דורש דמי מנוי חודשיים.
כחבר ב"כוכב", שחקנים יכולים לבנות את הערים שלהם בעולם וירטואלי המאוכלס בידי מנויים אחרים, לסחור במשאבים כמו חשמל ואוכל עם משתמשים אחרים, לעבוד ביחד לבניית פרויקטי בנייה מיוחדים כמו מגדל אייפל או פסל החירות, ולבקר ערים אחרות כאווטאר וגם ליצור אירועים.
המשחק דורש משחקן לייעד את שטחו לשלושה סוגים של בניינים: מגורים, מסחר ותעשייה, שכל אחד מהם יכול להיות צפיפות שונה.
בנוסף מבניי המגורים מחולקים לארבעה מעמדות כלכליים: פועל(Unskilled Worker), עובד משכיל(Skilled Worker), מנהל(Executives), אליטה(Elite).
לפני ייעוד השטח יש לבחור את המעמד הכלכלי שיתגורר באזור.
על מנת ליצור אתרי בנייה, השחקנים מסמנים אזור במפה לפי בחירתם ובאזור מיד מופיעים אתרי בנייה וכבישים.
השחקן גם יכול ליצור אתרי בנייה בודדים.
Cities XL מאפשר לשחקנים לבנות מערכת תחבורה עירונית הכוללת: כבישים, גשרים, מנהרות.
בנוסף מערכות אחרות שהיו מתוכננות למשחק היו רכבת תחתית, מעבורת ורכבות.
בדצמבר 2009 יצא תוסף שמאפשר גם הקמת מערכת אוטובוסים.
City of Stars הוא שיר בביצוע ראיין גוסלינג ואמה סטון מתוך סרט הקולנוע "לה לה לנד".
את השיר הלחין ג'סטין הורוויץ למילים של בנג' פאסק וג'סטין פול.
השיר זכה בפרס גלובוס הזהב עבור השיר המקורי הטוב ביותר, בפרס "בחירת המבקרים" לשיר הטוב ביותר ובפרס אוסקר לשיר המקורי הטוב ביותר בטקס פרסי אוסקר ה-89.
בסרט הקולנוע המוזיקלי "לה לה לנד", השיר City of Stars מבוצע לראשונה על ידי ראיין גוסלינג לבדו, בדמותו של סבסטיאן וילדר, בעודו הולך ורוקד על מזח חוף הרמוסה שבדרום קליפורניה.
בהמשך הסרט, השיר מבוצע שוב על ידי סבסטיאן יחד עם מיה דולן (אמה סטון), במהלך מונטאז' המראה אותו מתכונן לצאת לסיבוב הופעות יחד עם קית' (ג'ון לג'נד) ולהקתו.
ג'סטין הורוויץ, מלחין השיר, סיפר על תהליך הכתיבה:
Awards פרס תאריך קטגוריה תוצאה הערות Hollywood Music in Media Awards 17 בנובמבר 2016 השיר הטוב ביותר - סרט באורך מלא Critics' Choice Movie Awards 11 בדצמבר 2016 השיר הטוב ביותר St.
City Lights (בעברית: אורות העיר) הוא השיר שייצג את בלגיה באירוויזיון 2017. השיר בוצע על ידי בלאנש.
השיר שנבחר בבחירה פנימית של רשות השידור הבלגית נכתב והולחן על ידי פייר דומולין ובעזרת דלוו עצמה.
City of Evil (בתרגום לעברית: עיר של רֶשע) הוא אלבום האולפן השלישי של להקת המטאל האמריקאית אבנג'ד סבנפולד, שיצא ב-6 ביוני 2005 על ידי חברת התקליטים האחים וורנר.
כמה חודשים טרם הוצאת האלבום, עבד סולן הלהקה M.
Shadows עם רון אנדרסון, מאמן לפיתוח קול, אשר בין היתר עבד ואימן גם אמנים אחרים כגון אקסל רוז וכריס קורנל, כדי להשיג קול שלדברי M.
Shadows יהיה "צורח אך עדיין ישמיע טון".
City on Lock (בעברית: עיר נעולה) הוא אלבום האולפן השני של הצמד האמריקאי סיטי גירלז.
האלבום יצא לאור ב-20 ביוני 2020, על ידי חברות התקליטים קוואליטי קונטרול, מוטאון וקפיטול רקורדס.
ארגוןרשימהמיקוםמקוררולינג סטון50 האלבומים הטובים ביותר לשנת 202013
cis הוא סימון מתמטי שהגדרתו , כאשר
הוא הפונקציה הטריגונומטרית קוסינוס, הוא הפונקציה הטריגונומטרית סינוס ו־ הוא היחידה המדומה.
את הסימון cis טבע בשנת 1866 המתמטיקאי האירי ויליאם רואן המילטון בספרו "Elements of Quaternions" שפורסם לאחר מותו.
הסימון משמש כקיצור נוח המפשט הצגה של ביטויים מסוימים, למשל בטרנספורמציית פורייה.
דוגמה: נוח יותר לכתוב ולהבין את הביטוי מאשר לכתוב ולהבין את הביטוי .
בספריות תוכנה מתמטית, כגון Math Kernel Library של אינטל, נכלל מימוש של פונקציה זו בשפות תכנות נפוצות.
הזהויות הבאות נובעות ישירות מנוסחת אוילר:
זהויות אלה מתקיימות כאשר ו- הם מספרים מרוכבים.
כאשר ו- הם מספרים ממשיים, מתקיים גם:
את המספר המרוכב ניתן להציג בהצגה קוטבית כ- , כאשר
הוא המרחק של הנקודה מראשית הצירים, והזווית , שבין הישר המחבר את הנקודה לראשית הצירים ובין ציר ה-, ניתנת בנוסחה .
פעולות כפל וחילוק של מספרים מרוכבים נעשות פשוטות יותר בהצגה פולרית.
כאשר נתונים המספרים המרוכבים , מתקיים
Circles הוא סינגל שהוקלט על ידי הזמר-יוצר האמריקאי פוסט מאלון, מתוך אלבום האולפן השלישי שלו, Hollywood's Bleeding.
השיר יצא לאור ב-30 באוגוסט 2019, כסינגל השלישי מתוך האלבום, על ידי חברת התקליטים ריפבליק רקורדס.
השיר הגיע למקום הראשון במצעד הבילבורד הוט 100 ושהה במקום הראשון כשלושה שבועות.
השיר הוא שירו הרביעי של מאלון שהגיע למעמד זה.
השיר בילה כ-39 שבועות רצופים בעשירייה הפותחת של המצעד, מספר השבועות הרב ביותר בו שהה שיר בעשירייה הפותחת.
ב-5 באוגוסט 2019, מאלון הציג את השיר בבכורה במהלך סיבוב ההופעות שלו בניו יורק, ואישר כי השיר ייצא בשבוע שלאחר מכן.
קטע קצר מתוך השיר פורסם בערוץ היוטיוב של מאלון באותו היום.
לאחר מכן, הציג את השיר בתוכנית האירוח של השחקן ומנחה הטלוויזיה ג'ימי פאלון.
"Circles" הוא שיר פופ רוק המכיל בתוכו מלודיה "קופצנית ומלנכולית", לצד "גרוב אקוסטי עדין".
הפזמון החוזר של השיר תואר כ"שירה בציבור".
השיר נכתב בסולם של C מז'ור, בקצב של 120 פעימות לדקה.
מגזין בילבורד תיאר את השיר כשיר ה"מגובה בגיטרות אקוסטיות שטופות שמש, כלי הקשה מסתחררים ומנגינות מדבקות", שיש לו "תחושה פאנקית, אבל המשמעות היא קצת יותר קודרת, ומפרטת מערכת יחסים שהתקררה".
ארגוןרשימהמיקוםמקורבילבורד500 שירי הפופ של כל הזמנים197
במצעד של 30 בנובמבר 2019, "Circles" הפך לשיר הרביעי של מאלון שהגיע למקום הראשון במצעד הבילבורד הוט 100 והראשון שלו כאמן יחיד שהגיע למעמד זה.
כמו כן, השיר היה לשיר השני שלו שהגיע למעמד זה בשנת 2019, לאחר "Sunflower" יחד עם סוואה לי.
ב-2 במאי 2020, השיר שבר את שיא מספר השבועות הרב ביותר בעשירייה הפותחת של המצעד, עם 34 שבועות, תוך שעבר את שירו יחד עם סוואה לי, "Sunflower", "Girls Like You" של מארון 5 בהשתתפות קארדי בי ו-"Shape of You" של אד שירן.
סך הכל, שהה השיר בעשירייה הפותחת כ-39 שבועות.
השיר הגיע למקומות הראשונים גם במצעדים של איסלנד, מלזיה וניו זילנד, למקום השני באוסטרליה, קנדה, אירלנד, נורווגיה, סינגפור וסלובקיה ולמקום השלישי בצ'כיה, דנמרק, ליטא, סלובניה ובריטניה.
במצעד ההשמעות ברדיו הישראלי השבועי של מדיה פורסט, הגיע השיר למקום ה-13.
מאלון הגיש תביעה נגד הפזמונאי טיילר ארמס בגין "טענה כוזבת שהוא שותף לכתיבת הלחן הכלול בשיר "Circles"'.
הוא הצהיר כי אף על פי שארמס נכח בהקלטת השיר ב-8 באוגוסט 2018, הוא לא תרם לכתיבת השיר.
על פי התלונה של מאלון, הוא המשיך לעבוד יחד עם לואי בל, פרנק דוקס ובילי וולש במפגשים הבאים לאחר 8 באוגוסט, בעוד שארמס לא נכח באף אחד מהמפגשים הללו.
הווידאו קליפ של השיר בוים על ידי קולין טילי ופורסם ב-3 בספטמבר 2019. בקליפ מגלם מאלון אביר שמסתובב באזור כפרי שסוע מלחמה ומתבונן במראה של אישה מוזרה ללא פה.
נכון לאוקטובר 2020, לקליפ למעלה מ-280 מיליון צפיות.
מדינהתוארמכירותאוסטרליה (ARIA)פלטינה ×6420,000איטליה (FIMI)פלטינה50,000ארצות הברית (RIAA)פלטינה ×44,000,000בלגיה (BEA)פלטינה40,000ברזיל (Pro-Música Brasil)פלטינה ×3120,000בריטניה (BPI)פלטינה600,000דנמרק (IFPI Denmark)פלטינה90,000ניו זילנד (RMNZ)פלטינה ×390,000ספרד (PROMUSICAE)פלטינה600,000פורטוגל (AFP)פלטינה ×220,000צרפת (SNEP)זהב100,000קנדה (Music Canada)פלטינה ×8640,000 מכירות + הזרמת מדיה
אזורתאריך יציאהפורמטחברת תקליטיםמקורעולם30 באוגוסט 2019הזרמת מוזיקה • הורדה דיגיטליתריפבליקארצות הברית3 בספטמבר 2019רדיו להיטים עכשוויים16 בספטמבר 2019רדיו להיטים עכשוויים למבוגריםעולם7 בנובמבר 20197-אינץ' • תקליטור • קלטת שמע
Citra (בעברית: סיטרה) הוא אמולטור חוצה פלטפורמות של קונסולת המשחקים נינטנדו 3DS.
לאמולטור גם "ליבת אמולציה" עבור רטרוארץ'.
פיתוח האמולטור החל באפריל 2014. המשחק המסחרי הראשון שיכל להריץ היה The Legend of Zelda: Ocarina of Time 3D .
במאי 2016 נוספה לאמולטור תמיכה באודיו
בנובמבר 2017 נוספה לאמולטור גם תמיכה באינטרנט ובאפשרות למשחקים מרובי משתתפים דרך האינטרנט במספר משחקים.
באפריל 2020 הודיעו מפתחי האמולטור על תמיכה במשחקי New Nintendo 3DS וכן באפשרות לשמור את מצב המשחק.
במאי 2020 שוחררה גרסה של האמולטור עבור אנדרואיד.
במרץ 2024 פיתוח התוכנה הופסק עקב תביעה מנינטנדו.
לשם הרצת האמולטור על מחשב אישי, יש צורך ב:
מערכת הפעלה: ווינדוס 7 ומעלה, לינוקס או macOS High Sierra ומעלה מסוג 64 ביט.
על מנת להריץ את האמולטור על מכשיר אנדרואיד, יש צורך ב:
מערכת הפעלה: אנדרואיד אוראו ומעלה מסוג 64 ביט.
תמיכה ב- OpenGL ES בגרסה 3.2 לפחות.
הומלץ להשתמש במעבד סנאפדרגון 835 לפחות.
בנוסף השחקנים יכולים לנהל את העיר במצב ארגז חול, אשר מאפשר להם טווח פעולה רחב יותר.
Cities: Skylines מהווה התקדמות משמעותית בפיתוח משחקי סדרת Cities in Motion על ידי Colossal Order, אשר התרכזו בעיקר בעיצוב תחבורה ציבורית יעילה.
בעוד שצוות המפתחים חשב כי יש לו את המיומנויות הטכניות הנדרשות על מנת להרחיב אותו למשחק בניית ערים מלא, המפיצה Paradox דחתה את הרעיון בטענה כי סדרת משחקי הווידאו סים סיטי כבר שולטת בז'אנר.
אף על פי כן, בעקבות ביקורות שליליות רבות על המשחק SimCity אשר יצא לאור ב-2013, המפיצה אישרה את המשך פיתוח המשחק.
מטרת המפתחים הייתה ליצור מנוע משחק המסוגל לדמות את הפעילויות היומיומיות של כמיליון אזרחים ייחודיים, תוך כדי שמירה על פשטות, כך שהשחקנים יוכלו להבין בקלות מה מתרחש בעיר שתכננו, עיצבו ובנו.
הסימולציות כוללות עומסי תנועה מציאותיים ועומסים בשירותי העיר ובמחוזותיה.
מאז ההוצאה לאור של המשחק, הרחבות רבות ותוכן נוסף להורדה (DLC) יצאו לאור.
כמו כן, המשחק בנוי לעבוד עם יצירות ומודים מותאמים אישית של הקהילה.
המשחק זכה לביקורות חיוביות רבות ונחשב להצלחה מסחרית, כאשר נכון ליוני 2022 נמכרו בסך הכל 12 מיליון עותקים של המשחק לכל הפלטפורמות.
בתחילת המשחק מקבל השחקן שטח אדמה ריבועי בגודל של 4 קמ"ר שמחובר לכביש מהיר, וסכום כסף התחלתי.
עליו לסלול דרכים חדשות בתוך השטח שהוקצה, לקבוע אזורי שימוש למגורים, מסחר ותעשייה, להקים תשתית להפקת חשמל, מתקן לשאיבת מים, מערכת ביוב ומטמנת פסולת.
בנוסף עליו לקבוע מדיניות של מיסוי מוניציפלי, ולספק שירותים ציבוריים לתושבים כמו בתי ספר, כיבוי אש, שיטור עירוני, מרפאות, תחבורה ציבורית, בתי קברות, ופארקים ציבוריים.
המשחק מאפשר להקים עיר מטרופולינית שמכילה עד מיליון תושבים.
תושבי העיר אינם מסתובבים באופן אקראי ברחבי העיר, אלא מקיימים שגרת חיים המתנהלת בין מקום המגורים, מקום התעסוקה ומוקדי המסחר והבילוי המובחנים של כל אחד מהתושבים.
התושבים והעסקים הפועלים בעיר מגיבים על המדיניות שקובע השחקן, וככל ששביעות רצונם גבוהה יותר, גובר הביקוש למגורים ולעסקים נוספים להגיע לעיר.
מנגד, ככל ששביעות רצונם של התושבים והעסקים נמוכה יותר, הביקוש ירד והתושבים והעסקים המקומיים יחלו לעזוב את העיר.
ככל שהעיר מתפתחת וגדלה, מקבל השחקן אפשרויות חדשות ומתקדמות יותר.
לדוגמה, בניית מכון טיהור שפכים שתאפשר להימנע מהזרמת הביוב לנהר, קביעת אזורי מגורים בבניה צפופה המאפיינת עירוניות מתחדשת, הקמת רכבות תחתית ורכישה של קרקעות הגובלות בעיר על מנת להגדיל את שטחה.
התפתחות העיר מייצרת גם אתגרים חדשים של עומסי תנועה, זיהום אוויר מוגבר וצורך גובר בשירותים עירוניים מתקדמים כמו אוניברסיטה, בית חולים ונמל תעופה.
המשחק מאפשר לסמן אזורים מסוימים כמחוזות ולהחיל עליהם מדיניות נפרדת מזו של שאר חלקי העיר.
כך, על כל מחוז יכולים להיות מוטלים תעריפי מס שונים, וניתן לקבוע כי באזור שמיועד לתעשייה במחוז מסוים תתאפשר רק תעשיית עץ או חקלאות.
מאז יציאת משחק המקורי לשוק, יצאו מספר חבילות הרחבה שהרחיבו את גבולות המשחק המקורי:
רשימת ההרחבות למשחק שם ההרחבה תאריך הוצאה לאור תיאור After Dark 24 בספטמבר 2015 הוספת מבני תיירות וחיי לילה כמו קזינו ומלונות יוקרה.
ההרחבה שוחררה עם עדכון חינמי שהוסיף מחזור יום-לילה למשחק.
Snowfall 18 בפברואר 2016 הוספת שלג ותופעות אחרות של מזג אוויר חורפי, ואפשרויות גרפיות חדשות המאפשרות לשנות את פני השטח הפיזיים במשחק.
Match Day 9 ביוני 2016 הרחבה חינמית המאפשרת להקים בעיר אצטדיון פוטבול.
Natural Disasters 29 בנובמבר 2016 ההרחבה מאפשרת מגוון של אסונות טבע כמו שרפות, רעידות אדמה וצונאמי.
ההרחבה שוחררה עם עדכון חינמי שהוסיף תחנות רדיו לעיר.
Pearls From the East 22 במרץ 2017 הוספת מבנים ומאפיינים בהשראת מזרח אסיה, כמו מקדש סיני וגן חיות של פנדות ענק.
Mass Transit 18 במאי 2017 הוספת אמצעי תחבורה ציבורית לרבות רכבל, מונורייל, ספינת אוויר ומעבורת.
ההרחבה שוחררה עם עדכון חינמי שהוסיף שמות רחובות והיכולת לנהל צמתים על ידי רמזורים ותמרורים.
Concerts 17 באוגוסט 2017 מיני-הרחבה המאפשרת הקמת אתרים המיועדים לאירועי תרבות המוניים כמו קונצרט ופסטיבל, ולהחיל עליהם רגולציה.
Green Cities 19 באוקטובר 2017 מאפשרת לשפר את איכות הסביבה בעיר באמצעות תאים סולריים על גגות מבנים, רכבים חשמליים ואמצעים אחרים של עירוניות בת קיימא.
ההרחבה שוחררה עם עדכון חינמי ששינה את אופן הפעולה של זיהום הרעש בכבישים, והוסיף עצים חדשים ומכוניות חשמליות.
Parklife 24 במאי 2018 הוספת מגוון של גני חיות, גנים ציבוריים ופארקים לאומיים.
נוספו גם מבנים חדשים וסיורי תיירות.
Industries 10 באוקטובר 2018 הוספת ענפי תעשייה בעיר ומפעלים שונים, ופיתוח אמצעי לוגיסטיקה ושינוע סחורות.
ההרחבה שוחררה עם עדכון חינמי שהוסיף דברים כגון ביתני אגרה.
Campus 21 במאי 2019 מאפשרת לייעד אזור כקמפוס אוניברסיטאי מאחד הסוגים הבאים: בית ספר למסחר, מכללה למדעי הרוח או אוניברסיטה.
בנוסף כוללת מבנים חדשים כגון מוזיאונים ומתקני ספורט בקמפוס.
ההרחבה שוחררה עם עדכון חינמי שהוסיף ספריות ציבוריות ואוטובוסי בית ספר, שעובדים כמו אוטובוסים עירוניים רגילים.
Sunset Harbor 26 במרץ 2020 הוספת ייעוד של תעשיית דיג, וכלי רכב חדשים כגון אוטובוסים בין עירוניים, מסוקים ורכבת תחתית.
ההרחבה שוחררה עם עדכון חינמי ששינה את מערכת המטרו, והוסיף לה את האפשרות לעבוד גם מעל האדמה.
Airports 25 בינואר 2022מאפשרת לייעד אזור כנמל תעופה ובנוסף כוללת מבנים חדשים כגון מוזיאונים ומטה חברת התעופה.
ההרחבה שוחררה עם עדכון חינמי שהוסיף עצים חדשים, ואת היכולת לשנות את העצים שבכבישים.Plazas and Promenades14 בספטמבר 2022מאפשר ליצור אזורים ללא גישה לכלי רכב.
ההרחבה שוחררה עם עדכון חינמי שהוסיף כבישים חדשים ופסי מטרו חד כיווניים.
בנוסף לחבילות ההרחבה הרשמיות של המשחק, קיימים מודים שונים של בניינים וכלי רכב שפותחו על ידי השחקנים וניתנים להורדה והתקנה דרך חנות המשחקים הדיגיטלית סטים.
רוב הביקורות שניתנו ל-Cities: Skylines היו חיוביות, וחלקן טענו שהוא מתעלה על סדרת סים סיטי הוותיקה.
המשחק נחשב כסימולטור מדויק דיו כדי שעיריית סטוקהולם, שבה נמצאים משרדי חברת Paradox Interactive שהפיצה את המשחק, נעזרה בו כדי לתכנן מערכת תחבורה חדשה בעיר.
להלן הדירוג שניתן על ידי חלק מהמבקרים עם יציאת המשחק בשנת 2015:
בשנת 2020 דורג המשחק במקום הרביעי בסוגת משחקי הניהול למחשב האישי על ידי האתר Rock, Paper, Shotgun.
במרץ 2023 הוכרז על משחק המשך ל-Cities: Skylines.
ההמשך, שנקרא Cities: Skylines II, יצא לאור ב-24 באוקטובר 2023 למחשב האישי, וצפוי לצאת בגרסאות לפלייסטיישן 5 ו-Xbox Series X/S ברבעון השני של 2024.
City of Lover היה קונצרט בן יום אחד של הזמרת-יוצרת האמריקאית טיילור סוויפט.
הוא נערך בתיאטרון אולימפיה בפריז, צרפת, ב-9 בספטמבר 2019, פרק זמן קצר לאחר צאת אלבום האולפן השביעי שלה Lover (2019).
הקונצרט התקיים עבור מעריצים שזכו בכרטיסים בלעדיים באמצעות תחרויות מקוונות או רכישות אלבומים.
רשימת השירים ב-City of Lover כללה שישה עשר שירים, מתוכם שמונה שירים מ-Lover ושמונה שירים משאר קטלוג המוזיקה של סוויפט.
הוא התקיים במשך שעה, והיה היחיד שקיימה כאמצעי קידום ל-Lover, לאחר שסיבוב ההופעות השישי המתוכנן שלה "Lover Fest", בוטל עקב מגפת הקורונה.
ב-15 במאי 2020, ספיישל טלוויזיוני בשם Taylor Swift: City of Lover, שצולם במהלך הקונצרט, שודר ב-ABC בארצות הברית.
בהשוואה לקונצרט המקורי, הספיישל הטלוויזיוני כלל רק את הביצועים לשמונת השירים מ-Lover, ואורכו היה 42 דקות כולל פרסומות.
City of Lover והספיישל הטלוויזיוני זכו לביקורות חיוביות ופרסומים במדיה החברתית וזאת, בנוסף לכך שמבקרי המוזיקה טענו כי "לסוויפט יש נוכחות בימתית".
בכמה מהביקורות נכתב כי הקונצרט של סוויפט באולימפיה (מקום עם קיבולת של 2,000 מקומות ישיבה) היה מהלך נדיר מצידה, לאחר קיום סיבוב ההופעות "Reputation Stadium Tour" מ-2018. כמה מבקרים העירו כי הספיישל הטלוויזיוני היה צריך לכלול את כל שישה עשר השירים שביצעה בקונצרט ולא רק שמונה מתוכם.
ב-16 במאי 2020, עלה הספיישל הטלוויזיוני להולו ודיסני+.
הזמרת-יוצרת האמריקאית טיילור סוויפט הוציאה את אלבום האולפן השביעי שלה, Lover, ב-23 באוגוסט 2019, על ידי חברת התקליטים ריפבליק רקורדס.
סוויפט תיארה אותו כ"מכתב אהבה לעצמה", והוסיפה שהוא בוחן את "ספקטרום האהבה המלא", שנוצר בהשראת הקשרים עם המעריצים שלה שנכחו ב-"Reputation Stadium Tour" (2018).
האלבום זכה לביקורות חיוביות מטעם מבקרי המוזיקה, אשר שיבחו את הפקתו ואת הבגרות שהוא מציג.
הוא זכה להצלחה מסחרית רבה, וכבש את פסגות מצעדי האלבומים במדינות כמו אוסטרליה, קנדה, אירלנד, הולנד, פורטוגל, ספרד, בריטניה וארצות הברית, והיה לאלבום הנמכר ביותר בעולם של אמן סולו בשנת 2019.
לרגל חגיגת יציאת האלבום קיימה סוויפט את City of Lover.
קונצרט חד-פעמי שהתקיים באולם המוזיקה אולימפיה בפריז, צרפת, ב-9 בספטמבר 2019. לפני האירוע, הכרטיסים לא היו זמינים לרכישה, אך היו שמורים למעריצים שקנו את האלבום או השתתפו בתחרויות מקוונות שהתקיימו ב-37 מדינות נבחרות ברחבי העולם.
בשל סודיות האירוע, לא התקיימו מסעות פרסום נרחבים עבור האלבום.
City of Lover היה הקונצרט היחיד שקיימה סוויפט באולם מוזיקה שליווה את Lover, לאחר שסיבוב ההופעות המתוכנן "Lover Fest" בוטל עקב מגפת הקורונה.
City of Lover היה לקונצרט הראשון של סוויפט שהתקיים באולם מוזיקה בצרפת מאז סיבוב ההופעות השני שלה "Speak Now World Tour", שהתקיים בשנת 2011. (אם כי היא קיימה הופעה מצומצמת באונייה בנהר סן בשנת 2013 לקידום אלבומה הרביעי, Red).
לבאי הקונצרטים הוענקו צמידי יד שהוארו באמצעות LED והבהבו בצורכה מסונכרנת עם כל שיר שביצעה.
שם הקונצרט מבוסס על הכינוי של פריז כ"עיר האהבה".
בסך הכול שהו בו כ-2,000 משתתפים, שזכו בכרטיסים שלו באמצעות תחרויות מקוונות או רכישות אלבומים.
סוויפט פתחה את הקונצרט עם "", ושניים משיריה הקודמים: "Blank Space" (מתוך 1989 משנת 2014) ו-"I Knew You Were Trouble" (מתוך Red משנת 2012).
היא המשיכה עם "The Archer", לפני שביצעה שני שירים מקטלוג המוזיקה הישן שלה – "Love Story" (מתוך Fearless משנת 2008) ו-"Delicate" (מתוך Reputation משנת 2018).
לאחר "Delicate" הסבירה לקהל על תהליך כתיבת השירים שלה וקיימה בפניו קטע אקוסטי קצר, במהלכו הופיעה עם שירים שביצעה בשילוב גיטרה אקוסטית ופסנתר ואמרה כי: "עם האלבום הזה, כל מה שכתבתי, כתבתי עם כלי נגינה אחד.
כתבתי עם הגיטרה שלי או עם הפסנתר שלי, אז חשבתי לעצמי שאני רוצה לנסות לעשות זאת גם עכשיו.
לשיר באותו האופן הערב, בשידור חי, כי זו הפעם הראשונה שלי שאני מבצעת את השירים האלה מולכם".
במהלך הקטע האקוסטי ביצעה סוויפט גרסאות מופשטות של "Death by a Thousand Cuts", "Cornelia Street" ו-"The Man".
בין כל שיר, היא שיתפה את הקהל ברקע שקדם לכתיבה שלהם.
לאחר מכן, ביצעה שני שירים מ-Red: "Red" ו-"All Too Well", בשילוב פסנתר כנף.
אחריהם, ביצעה את "Daylight" וכשסיימה החלה לשיר את "Style" (מתוך 1989 משנת 2014).
שני שירים מתוך Lover – "You Need to Calm Down" ו-"Lover" בוצעו בהמשך לכך, והקונצרט הסתיים בביצועה של סוויפט ללהיטה "Shake It Off" (מתוך 1989 משנת 2014).
City of Lover הסתיים ללא הדרן.
למחרת, הוא היה זמין בווידאו על פי דרישה בהולו ובדיסני+.
בתקשורת סברו כי סוויפט נקטה בפעולה זו עקב מגפת הקורונה, שהובילה לביטול סיבוב ההופעות השישי שלה, "Lover Fest".
בעוד שהקונצרט האמיתי כלל 16 שירים והתקיים במשך שעה, הספיישל הטלוויזיוני כלל רק את שמונת השירים מ-Lover, והתקיים במשך 42 דקות (כולל פרסומות).
הקרנת הבכורה שלו ששודרה ב-ABC צברה למעלה מ-3.63 מיליון צופים.
לאחר הקרנת הבכורה, הגרסאות החיות לשירים מ-Lover הופצו בפלטפורמות המוזיקה הדיגיטליות והסטרימינג, למעט הגרסה החיה של "The Man", שהופצה בפלטפורמות ב-18 בפברואר 2020.
עם סיום הקונצרט, הוא זכה לביקורות חיוביות מטעם התקשורת באירופה.
רוב המבקרים אהבו במיוחד את הקטע האקוסטי בו הסבירה סוויפט על מלאכת כתיבת השירים שלה, תוך שיצרה קשר עם הקהל.
במגזין הצרפתי Melty ראו בו "לילה בלתי נשכח".
האנה מילריאה ממגזין NME העניקה לקונצרט דירוג של חמישה כוכבים מתוך חמישה בסך הכול, ושיבחה את הנוכחות הבימתית של סוויפט ואת האינטראקציה האינטימית עם הקהל.
בנוסף לכך, היא התרשמה גם מהביצועים האקוסטיים, שהציגו לא רק את מלאכת כתיבת השירים של סוויפט, אלא גם את יכולות השירה שלה.
כמו כן, שרה קרסון מהעיתון הבריטי i העניקה לקונצרט דירוג של חמישה כוכבים מתוך חמישה בסך הכול, וטענה שסוויפט "בעלת יכולות הופעה טובות" והוסיפה שיש לה "ביטחון וגישה נינוחה יותר מאשר בעבר שלה".
במאמר של המגזין הצרפתי Les Inrockuptibles, ציינה אהלם חטאב כי "סוויפט זכתה להצלחה מסחרית מוגבלת בצרפת, משום שהעדיפה את המדינות דוברות האנגלית ויפן בפרט.
באמצעות הקונצרט City of Lover, סוויפט הוכיחה את עצמה הן כמוזיקאית והן כמבצעת, והדבר יכול להוביל לכך שהצלחתה בצרפת תגדל".
באתר של דיסני+ פורסמה כתבה אודות הקונצרט גם כן.
הספיישל הטלוויזיוני ששודר ב-ABC זכה לביקורות חיוביות בעיתונות האמריקאית, אם כי חלק מהמבקרים חשו שאורכו (42 הדקות) היה קצר מדי.
כריס וילמן מווראייטי שיבח את יכולות סיפור הסיפורים של סוויפט הן בשיריה והן בשיחותיה בנוגע לתפיסה מאחורי הקלעים של המוזיקה שלה.
וילמן התרשם גם "מהופעתה הפשטנית של סוויפט בשמלה שחורה ובמגפיים שחורים, והתאורה המינימלית, שהדגישה את התפאורה האינטימית".
אלכסיס לנזה מ-North by Northwestern הייתה חיובית באופן דומה, אך הטילה ספק בספיישל הטלוויזיוני וטענה ש"ייתכן שסוויפט ביצעה את שירי Lover בלבד כתוצאה ממחלוקת המאסטרס המתמשכת שלה".
ב-The Philadelphia Inquirer הופנתה כלפי הקונצרט ביקורת מעורבת.
להלן רשימת השירים של City of Lover.
השירים שהופיעו בספיישל הטלוויזיוני ששודר על ידי ABC מסומנים בצלבון כפול ().
סירסה היא חברה ספרדית המחזיקה ומפעילה בתי קזינו ברחבי העולם.
נכון לשנת 2017 מעסיקה החברה כ-14,000 עובדים, מחזיקה בכ-50,000 מכונות ארקייד, 88 אולמי בינגו ו-212 בתי קזינו.
מטה החברה הראשי נמצא בעיר טראסה, ספרד.
החברה הוקמה בשנת 1978 תחת השם קומפניה אינטרנסיונאל דה רקרטיבוס (Compañía Internacional de Recreativos S.A) על ידי מנואל לאו הרננדס (Manuel Lao Hernández).
בשנת 1983, החליפה החברה את שמה לסירסה (Cirsa) וכמו כן גם את הלוגו והמיתוג שלה.
בשנת 1985, רכשה החברה את הקזינו הראשון שלה קזינו דה מרבלה (Casino de Marbella), הממוקם בעיר מאלגה, ספרד.
בשנת 1990, החלה החברה להתרחב אל מחוץ לספרד ורכשה בתי קזינו בוונצואלה, הרפובליקה הדומניקנית, ארגנטינה וצ'כיה.
בשנת 1996, קיבלה החברה אישור להפעלה של מכונות קזינו במיסיסיפי, ארצות הברית.
בשנת 1999, קיבלה החברה זיכיון להפעלת הגרלות לוטו בבואנוס איירס ולהקמת בתי קזינו על שתי ספינות בנמל פוארטו מאדרו.
בשנת 2001, הודיעה הנהלת סירסה על הסכם שיתוף פעולה עם תאגיד הבינגו העולם לוטומטיקה (Lottomatica) וחנכו בית קזינו בסטוקהולם שנחשב לגדול ביותר באירופה.
בשנת 2002, נתנה חסות למועדון הכדורגל הארגנטינאי צ'קריטה ג'וניורס.
בשנת 2007, הקימה סירסה את חברת נורטיה (Nortia Corporation) במטרה לקדם השקעות בתחום הנדל"ן, אמנות ותעופה.
בשנת 2012, התחילה לספק שירותי הימורים וירטואליים והייתה לנותנת החסות הראשית של מועדון הכדורגל הספרדי ריאל בטיס.
בשנת 2018, רכשה סירסה את חברות סיארה משינס (Sierra Machines SAC) ואינמוביליארה ראפיד (Inmobiliaria Rapid) מפרו.
בחודש אפריל 2018, הודיעה קבוצת בלקסטון (The Blackstone Group) על רכישת חברת סירסה, תמורת כ-120 מיליון אירו.
בשנת 2019, רכשה את חברת ספורטיום אפואסטס דפורטיבס (Sportium Apuestas Deportivas), תמורת כ-70 מיליון אירו.
Citrus (שם רשמי: Citrus Airlines) היא חברת תעופה רוסית לטיסות לואו קוסט, המהווה חברה בת של S7 Airlines, חלק מקבוצת האחזקות S7 Group, שבסיסיה בנמלי התעופה של קאזאן ואומסק.
החברה שהוקמה בשנת 2021 תבצע טיסות ראשונות ב-1 ביולי 2022.
בסוף שנות ה-2000 ניסתה חברת התעופה S7 Airlines להקים את חברת התעופה לטיסות לואו-קוסט גלובוס, ניסיון שלא הצליח ובשנים 2019–2020 מוזגה החברה עם החברה האם.
ההשקעות של קבוצת S7 המחזיקה בפרויקט יסתכמו בסכום של עד 3 מיליארד רובלים.
לקביעת שמה של חברת התעופה הזולה, הוכרז מכרז פתוח, בה הגישו כולם את הצעותיהם וחולקו פרסים לזוכים.
כתוצאה מכך, הוחלט לקרוא לחברת התעופה על פי הסלוגן המלווה אותה - לחבר ערים רוסיות - "Cities of Russia" ("ערי רוסיה").
על פי ההצהרות, חברת התעופה Citrus תקבל את תעודת המפעיל שלה, תתחיל למכור כרטיסי טיסה באביב 2022 ותבצע טיסות מיולי 2022.
בניגוד לחברת האם הגלובלית-רוסית והבינלאומית, Citrus מתמקדת בעיקר בטיסות בין-אזוריות ברוסיה מחוץ לשתי בירותיה מוסקבה וסנט פטרבורג.
בהתאם, לחברה יהיו שדות תעופה מרכזיים באזורים, כאשר הראשון שבהם בקאזאן באזור הוולגה ובאומסק, סיביר, משם יושקו הקווים הראשונים.
תעבורת הנוסעים בשנה הראשונה לפעילותה תעמוד על כמיליון נוסעים, עד שנת 2024 מתוכננים 6–7 מיליון נוסעים בשנה.
בדומה לחברת הלואו קוסט פובדה, מטוסי נוסעים חדשים יירכשו או יושכרו עבור חברת התעופה החדשה.
איירבוס A320neo זוהה כמותג וכדגם מרכזי.
עד ספטמבר 2021 נחתם הסכם ראשוני לאספקת ארבעת המטוסים הראשונים.
במהלך השנים הראשונות מתוכנן להגדיל את הצי ב-6–8 מטוסים מדי שנה.
עד 2024, הצי של חברת התעופה הזולה יכלול יותר מ-20 מטוסים.
הוכרז כי, כמו הלוגו, צבעי חברת התעופה יהיו בצבע ורוד-צהוב בוהק (בניגוד לצהוב-ירוק הבוהק של חברת האם S7 Airlines).
Circles Around This Town הוא שיר של זמרת הקאנטרי האמריקאית מארן מוריס.
הוא נכתב על ידי מוריס, יחד עם בעלה ראיין הורד, ג'וליה מייקלס וג'ימי רובינס.
הוא יצא לאור ב-7 בינואר 2022, כסינגל המוביל מתוך אלבום האולפן השלישי שלה, Humble Quest.
אמרן מוריס הגיעה לראשונה לפריצת הדרך המסחרית שלה ב-2016 עם הסינגל "My Church".
השיר עזר לה להשיג חוזה הקלטות במסגרתו הוציאה אלבום (Hero) שהנפיק להיטי קאנטרי נוספים.
היא זכתה להצלחה עם עוד כמה סינגלים נוספים שהוציאה במהלך הקריירה שלה.
מוריס כתבה את "Circles Around This Town" כהכנה לאלבום האולפן הבא שלה.
הוא הולחן עם ראיין הורד וג'וליה מייקלס במהלך סתיו 2020 בתקופה "חסרת השראה עמוקה", לדברי מוריס.
זו הייתה אחת הפעמים הראשונות שלה שהיא כתבה שיר לבדה, בעקבות מגפת הקורונה שיצרה ריחוק חברתי.
לדברי מוריס, היא התקשתה בכתיבת שירים היעדר מקומות פתוחים שהיא יכלה לשהות בהם.
הקונספט של השיר מבוסס על המסע של מוריס בעולם הקאנטרי.
הוא מתאר את מעברה לנאשוויל, טנסי וחתימתה על חוזה ההקלטות עם קולומביה נאשוויל.
"אני מקווה שכאשר מאזינים ישמעו את זה, הם יוכלו לשמוע קצת את עצמם בסיפור הזה, על אף שהוא שלי", אמרה מוריס בריאיון ל-CMT.
הרצועה הוקלטה ביחד עם המפיק המוזיקלי גרג קורסטין.
"הייתי צריכה להקליט את השיר הזה כדי לחלץ את עצמי מהשעמום המוזר והדיכאון שאני חושבת שלכל בן אנוש על הפלנטה הזו היה במהלך השנתיים האחרונות", הסבירה.
את הווידוא קליפ של "Circles Around This Town" ביים הארפר סמית'.
הוא שאב השראה מקליפים של אמני קאנטרי משנות התשעים.
לדברי מוריס, היא העריכה את האסתטיקה של הקליפים מאותו העשור.
"תמיד קיבלתי השראה כל כך מהצבעים התעשייתיים והמנופחים של קליפים משנות התשעים, אז [הבמאי] הארפר סמית' ואני רצינו שהאסתטיקה של הקליפ הזה תשקף את הגישה המגורענת הזו שהייתה נפוצה באותה העת.
הגיבורות שלי מאותה התקופה הן: שריל, פיונה ואלאניס".
בקליפ מופיעה ריבה מקנטייר, והוא הוקרן בבכורה עולמית באותו היום בו הופץ הסינגל.
"City of Gods" (בעברית: "עיר האלים") הוא סינגל שהוקלט על ידי הראפר האמריקאי פאביו פוריין, בהשתתפות אלישה קיז והראפר קניה וסט.
הוא יצא לאור ב-11 בפברואר 2022, על ידי חברות התקליטים ריץ' פיש וקולומביה רקורדס, כסינגל הראשון מתוך האלבומים Donda 2 ו-.
השיר הגיע למקום הרביעי במצעד הסינגלים של ניו זילנד.
השיר נכתב על ידי מקסי לי רייליס III, וסט, אלן לופז, אנדרו טאגרט, אסווד אסיף, בריטאני אמראדיו, כריסטיאן דייסוס טיידה, דוויין אברנתי ג'וניור, המזל דוויק האמל, מאליק פיפר, מארק ויליאמס, מייק דין וראול קובינה והופק על ידי AyoAA, המז, וסט, ליל נאב, אויבולטה, הצ'יינסמוקרס, טוויק טיון.
זהו שיתוף הפעולה השני של וסט עם פוריין, כשהראשון הוקלט ב-2021 עבור האלבום Donda.
ב-7 באפריל 2022 פרסם וסט גרסת סולו של השיר בשם "City of Gods (Part II)".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-66/5 מיליון השמעות.
הווידאו קליפ הרשמי של פורסם ב-18 בפברואר 2022, שבוע לאחר צאת השיר, בערוץ היוטיוב של פאביו פוריין.
נכון ליוני 2022 עומד מונה הצפיות של הקליפ על למעלה מ-17 מיליון צפיות.
אזור תאריך פורמט חברת תקליטים הערה Various 11 בפברואר 2022 הורדה דיגיטלית, הזרמת מוזיקה ריץ' פיש, קולומביה ארצות הברית 15 בפברואר 2022 רדיו מוזיקה אורבנית עכשווית קולומביה
Circo Loco הוא שיר של הראפרים דרייק ו-21 סבאג' מתוך אלבום האולפן המשותף שלהם, Her Loss, שיצא לאור ב-4 בנובמבר 2022. השיר הופק על ידי בוי-1דה וטיי קית', לצד 40, והוא מכיל דגימה מתוך "One More Time" של דאפט פאנק.
הוא נשלח לרדיו להיטים עכשוויים האיטלקי ב-11 בנובמבר 2022, כסינגל הרשמי הראשון מתוך האלבום.
"Circo Loco" כולל אקורדים "מתקדמים" ובס "מפוצץ" בהפקה, בגיבוי הדגימה.
בוורס שלו, דרייק קודם כל מראפרפ על חיי המין שלו, ולאחר מכן מתייחס לירי במייגן די סטליון על ידי הראפר הקנדי טורי ליינז בשנת 2020, וטוען במילים שלו שהיא שיקרה לגבי התקרית.
הוא גם מראפרפ על סיום המריבה שלו עם קניה וסט בהופעה לתמיכה בלארי הובר והעלאת המודעות לרפורמת בתי הסוהר, בטענה שהוא עשה זאת בשביל ג'יימס פרינס, שיזם את המופע.
בוורס של 21 סבאג', הוא מראפרפ על אויביו ומאיים עליהם.
השיר יצר מחלוקת בשל מילותיו של דרייק על מייגן די סטליון, שהגיבה בטוויטר בשורה של פוסטים נגדו.
הראפר ליל יאכטי, אחד מכותבי השיר, הכחיש שהשיר מתייחס למייגן בשידור חי באינסטגרם ואמר: "זה לא קשור למייגן, זה על נשים שמשקרות לגבי הישבן שלהן, ואומרות הוא אמיתי כשהוא מזויף".
ציוויליזציה הוא משחק מחשב שנוצר על ידי סיד מאייר (Sid Meier) מחברת מייקרופרוז (MicroProse) בשנת 1991. זהו משחק אסטרטגיה מבוסס תורים בו השחקן מנהל תרבות (ציוויליזציה) שלמה.
משחק זה נחשב לאחד המוצלחים והפופולריים בתולדות משחקי המחשב.
משחק זה שרד למעלה מעשור בחנויות המחשבים וגרר אחריו סדרה של משחקי המשך.
המשחק הוא משחק אסטרטגיה מבוסס תורות, בו השחקן מגלם מנהיג של תרבות עתיקה ועליו להובילה במהלך 6000 שנות היסטוריה (מ-4000 לפנה"ס עד לשנת 2000).
על השחקן לבנות ערים, לחקור טכנולוגיות ולהתמודד עם תרבויות אחרות על ידי דיפלומטיה, הסכמי סחר ומלחמות.
הממשק והגרפיקה פשוטים יחסית אך המשחק עצמו מורכב למדי.
כמו כן השחקן נותן הוראות ליחידות צבא, ריגול והנדסה שבנה ומנייד אותן על פני המפה.
את המשחק אפשר לנצח במספר דרכים:
להשתלט על העולם: כיבוש כל התרבויות האחרות.
לשלוח ראשון חללית שתצליח ליישב את מערכת הכוכבים הקרובה ביותר לשמש, אלפא קנטאורי.
לנצח בנקודות (המשחק מעניק לכל תרבות ניקוד על סמך הישגיה התרבותיים, הכלכליים, המדעיים, הצבאיים וההתפתחותיים).
מספר האפשרויות על-פי כמות הציוויליזציות על המפה (למשל, הזולו זמינים רק עם 6 עמים חוץ מהשחקן).
היחידות במשחק מאופיינות בשלושה פרמטרים: דירוג התקפה, דירוג הגנה ודירוג תזוזה (האחרון מציין כמה משבצות היחידה יכולה לזוז בתור).
בין היחידות היבשתיות: מתיישבים, מיליציה, חיל פרשים, פלנקס, לגיון, מרכבת קרב, קטפולטה, אביר, מוסקטר, תותח, רובאי חי"ר, טנק, ארטילריה, חי"ר ממוכן, דיפלומט.
בין היחידות הימיות: תלת-חתרית, ספינת מפרש, פריגטה, אוניית קיטור מחופת שריון, אוניית מערכה, צוללת, סיירת קרב, נושאת מטוסים.
בין היחידות האוויריות: מטוס קרב, מפציץ, טיל גרעיני.
Civilization IV (בתרגום לעברית: ציוויליזציה 4) הוא הגרסה הרביעית של משחק האסטרטגיה ציוויליזציה, המשחק יצא בשנת 2005. המשחק כולו נצפה באמצעות גרפיקה תלת־ממדית.
המשחק הוא משחק אסטרטגיה מבוסס תורים, בו השחקן מגלם מנהיג של תרבות עתיקה ועליו להובילה במהלך 6050 שנות היסטוריה (מ-4000 לפנה"ס עד לשנת 2050).
בעת גילוי טכנולוגיה חדשה מופיע על המסך ומושמע ציטוט מתאים מהתנ"ך, מהברית החדשה, מאמרותיו של אחד מנשיאי ארצות הברית או אישיות אחרת.
משחק מרובה משתתפים - דרך האינטרנט.
טכנולוגיות חדשות - ישנן 86 טכנולוגיות, כאשר אין יותר זמן מינימום לגילוי טכנולוגיה.
באופן קבוע מצטברות נקודות מדע, ויש לצבור מכסה מסיימת של נקודות על מנת לחקור מחקר.
מבנים חדשים- ישנם 102 סוגי מבנים שאפשר לבנות בעיר.
עמים ומנהיגים חדשים - ישנם 18 עמים ותרבויות שונות, לכל אחד יחידה ייחודית לו, ו-26 מנהיגים שתכונותיהם שונות.
דתות - התמודדות עם דתות שונות שנוצרות אצל הראשון שחוקר מחקרים תואמים והפצתן: בודהיזם, הינדואיזם, יהדות, נצרות, אסלאם, טאואיזם וקונפוציאניזם.
בעיר שבה יש דת כלשהי אפשר לבנות מקדש, מנזר, מקדש גדול (בודהיזם: סטופה, הינדואיזם: מאנדיר, יהדות: בית כנסת, נצרות: קתדרלה, אסלאם: מסגד, טאואיזם: פגודה וקונפוציאניזם: אקדמיה קונפוציאנית) ובעיר הקדושה שבה הדת נתגלתה לראשונה (על ידי נביא גדול בלבד) מוקד עלייה לרגל.
משאבים חדשים - בננה, נחושת, תירס, אבנים טובות, שיש ואבן, חזירים, אורז, כבשים, משי, כסף וסוכר, משאבים ימיים: צדפות ועקרבים, להיטי מוזיקה, סרטים ותקליטים (משאבים מדומים שנוצרים על ידי פלאים עולמיים ומופצים כמו משאבים רגילים).
שיטות ממשל חדשות - ישנן 5 קטגוריות; ממשלה, כלכלה, חוקים, עבודה ודת.
בכל קטגוריה יש 5 שיטות פעולה, שניתן לגלות על ידי מחקר:
ממשלה - רודנות, שלטון בירושה, שלטון ייצוגי, מדינת משטרה ואמנציפציה.
כלכלה - ביזור, מרקנטיליזם, שוק חופשי, רכוש המדינה וכלכלה תומכת-סביבה.
חוקים - ברבריות, אריסות, בירוקרטיה, לאומנות וחופש הדיבור.
עבודה - שבטיות, עבדות, פיאודליזם, מעמדות ואמנציפציה.
דת - נושא הדתות הוא נושא מרכזי במשחק ואף מהווה נקודת ביקורת כנגדו בגין מרכזיותה של הדת בכל התרבויות המיוצגות במשחק.
שיטות הממשל האפשריות בקטגוריית הדת הן פגניות, דת מאורגנת, תאוקרטיה, פציפיזם וחופש דת.
יש מספר דרכים לנצח במשחק:
ניצחון מלחמתי - לכבוש את שאר התרבויות בעולם על ידי מלחמה.
ניצחון תרבותי - 3 ערים בעלות חמישים אלף נקודות תרבותיות-דרגת התרבות הכי גבוהה.
ניצחון דיפלומטי - אחרי בניית פלא העולם - האומות המאוחדות, אפשר לנצח על ידי קבלת רוב גדול של שני שלישי הקולות מהצבעת העמים במשחק.
הקולות נמדדים על פי השטח והאזרחים בשליטת המדינה המצביעה.
זמן - בשנת 2050 נגמר המשחק, ובעל הניקוד הגבוה ביותר מנצח.
תחרות החלל - הראשון שמסיים לבנות ספינת חלל.
ניצחון שליטתי - כולל מספר נקודות - שליטה על לפחות 80 אחוזים משטח האדמה בעולם ו-20 אחוזים מכלל אוכלוסיית העולם.
בהדגשה: אומות או מנהיגים שאינם דורשים הרחבות ועדכונים.
צבא הליצנים המורדים המתקומם החשאי (Clandestine Insurgent Rebel Clown Army, או בראשי תיבות: CIRCA) היא רשת של קבוצות פעילי שמאל שהתפתחה בבריטניה המוחה נגד תאגידים, גלובליזציה, מלחמה, שלטונות וגורמים נוספים המבטאים לדעתם אי צדק, באמצעות שימוש בליצנות בשילוב עם אמנות מודרנית ופעולה ישירה בלתי אלימה.
הקבוצה החלה לפעול בשנת 2003 בעקבות ביקורו של ג'ורג' בוש בבריטניה בזמן מלחמת עיראק, וזכתה לפרסום כשהייתה מהקבוצות הבולטות בהפגנה נגד ה־G8 ביולי 2005. במהלך פסגת ה-G8 בהייליגנדם טענה המשטרה הגרמנית כי אחד מפעילי הקבוצה התיז חומצה על פניו של שוטר.
הקבוצה הכחישה וטענה כי נעשה שימוש בנוזל לבועות סבון בלבד; המשטרה חזרה בה לאחר מכן מטענתה כי היה מדובר בחומר חומצתי או מסוכן.
המשתתפים בקבוצה לובשים בדרך כלל בגדים בצבעי הסוואה, המקושטים בצבעים זוהרים, ובסמלים פוליטיים.
התחפושות יוצרות אווירה משעשעת וגם מאפשרות אלמוניות, דבר המסייע למפגינים להימנע מהסתבכות עם החוק.
פעמים רבות, הליצנים חמושים במנקי־אבק וברובי־מים.
התחפושות בכללותן והאיפור המסורתי (שכולל בדרך כלל אף אדום ופנים לבנים) יוצר תחושה של גיחוך המאתגרת תפישות מוקדמות בנוגע לפעילים הרדיקליים.
יש הטוענים שהשם "ליצנים" מטעה, כי מרבית הפעילים אינם ליצנים מקצועיים; ואף אינם פועלים בטכניקות של ליצנות מקצועית, אלא רק לבושים כליצנים.
מבקרי הקבוצה טוענים עוד, כי פעילויותיהם מסיטות לעיתים את נושא המחאה שלשמו התכנסה ההפגנה, ואת תשומת הלב התקשורתית לבעיות, לטובת סיקור מעשי־הליצנים.
פעילות של קבוצות דומות ל"צבא הליצנים" קיימת גם במדינות אחרות.
כך, למשל, ניסתה קבוצה כזאת להיכנס מישראל לרצועת עזה ב-7 ביוני 2009, אך צה"ל לא אפשר זאת, בנימוק שהקבוצה לא ביקשה מראש אישור להיכנס לרצועה.
ציוויליזציה היא סדרת משחקי אסטרטגיית 4X מבוססי תורות שנוצרה על ידי סיד מאייר.
המשחקים בסדרה בעלי מאפיינים דומים, כגון, הנהגת ציוויליזציה שלמה מתקופת הפרהיסטוריה עד להווה.
הסדרה, אשר משחקיה נחשבים לממכרים במידה רבה, נהנתה מפופולריות מתמשכת.
לכל הכותרים בסדרה שיטת משחק בסיסית דומה.
כל שחקן בתורו צריך להזיז את היחידות שלו על מפת העולם, לבנות בערים מבנים או יחידות, לחקור טכנולוגיות חדשות, להילחם בציוויליזציות אחרות או לנהל מולן משא ומתן על הסכמים.
בין התורים של השחקן או השחקנים, שאר הציוויליזציות נשלטות על ידי המחשב ומבצעות פעולות דומות בתורן.
על השחקן לקבל החלטות שוטפות, כמו אילו טכנולוגיות לחקור או אילו תשתיות לפתח, והתקדמות זו מתרחשת בהדרגה במהלך התורים.
השחקן משיג את כספו, בין היתר, דרך מיסוי של תושבי הציוויליזציה שתחת שליטתו.
פיתוח טכנולוגיות בדרך כלל מאפשר לשחקן לבנות סוגים חדשים של יחידות או מבנים.
המבנים השונים תורמים לפיתוחן של הערים בתחומי התרבות או הכלכלה, מאפשרים ייצור ובנייה מהירים יותר או מקנים נקודות ריגול (החל ב-Civilization IV).
ניתן גם לסחור בטכנולוגיות עם הציוויליזציות היריבות באמצעות פעולות דיפלומטיות.
לפני שהשחקן מסוגל להורות ליחידות שלו לתקוף שחקן אחר, השחקן חייב להצהיר על מלחמה באופן רשמי נגד השחקן האחר.
בכל משחקי Civilization ניתן להשיג ניצחון דרך כיבוש או השמדת כל הערים של הציוויליזציות היריבות, צבירת הניקוד הגבוה ביותר בסוף המשחק, או הפיכה לציווילזציה הראשונה שמשלימה את שיגורה של ספינת חלל בין כוכבית (המדמה את המירוץ לחלל).
החל מ-"Civilization III" נוספה אפשרות לנצח על ידי שליטה (כיבוש של שני שלישים מאדמות העולם), מדינאות (באמצעות בחירות של האו"ם), ותרבות (כאשר המחשב מחשיב את סה"כ נקודות אשר נצברו לכלל הערים של שחקן, נקודות התרבות הן אשר יהפכו את התרבות של השחקן לתרבות בעלת ההשפעה העולמית).
שם המשחק שנה הערות Civilization 1991 המשחק המקורי בסדרה אשר יצא למחשב האישי (MS-DOS).
סיד מאייר הוביל את הפיתוח של המשחק.
זהו משחק אסטרטגיה מבוסס תורות בו השחקן מנהל תרבות (ציוויליזציה) שלמה מימי קדם ועד עידן החלל.
במשחק השחקן צריך לנהל את המשאבים אליהם יש לו גישה על מנת לוודא התרבות תמשיך לצמוח ולשגשג, וכמו גם לעסוק בדיפלומטיה ובלוחמה.
— CivNet 1995 גרסה עם תמיכה עבור מערכות ההפעלה Windows 3.1 ו-Windows 95. Civilization II 1996 המשחק השני של Civilization אשר הכיל גרפיקה משופרת ופיצ'רים חדשים רבים.
בריאן ריינולדס הוביל את הפיתוח של המשחק.
— Civilization II: Conflicts in Civilization 1996 גרסת ההרחבה הראשונה ל-Civilization II, שמוסיפה 20 מצבי "תרחיש" חדשים (Scenario) שהם מצבי משחק עם ציוויליזציות וחוקים שונים וקבועים מראש.
— Civilization II: Fantastic Worlds 1997 גרסת ההרחבה השנייה ל-Civilization II, שמוסיפה מצבי תרחיש נוספים שכוללים מצבי התיישבות על מאדים, בניית עיר תת-קרקעית ועוד.
— Civilization II: Test of Time 1999 עשייה מחדש של Civilization II שכוללת את המשחק המקורי ומוסיפה קמפיין בהשראת 'Sid Meier's Alpha Centauri' ובו בני האדם חיים בחלל כי נאלצו לברוח מכוכבם, ומטרת השחקן היא להצליח לפתח שער מעבר לכדו"א.
ג'ף בריגס הוביל את הפיתוח של המשחק.
— Civilization III: Play the World 2002 גרסת ההרחבה הראשונה ל-Civilization III, שמוסיפה ציוויליזציות חדשות, פלאי עולם לבנייה, יחידות חדשות ואת מצב המולטיפלייר - משחק מרובה משתתפים.
— Civilization III: Conquests 2003 גרסת ההרחבה השנייה ל-Civilization III, שמוסיפה למשחק ציוויליזציות נוספות ואת הציוויליזציות של גרסת ההרחבה הראשונה, שיטות משטר וממשל חדשות.
Civilization IV 2005 המשחק הרביעי של Civilization היה המשחק התלת־ממדי הראשון בסדרה.
— Civilization IV: Warlords 2006 גרסת ההרחבה הראשונה ל-Civilization IV, שמתמקדת בפן הצבאי של Civilization ומוסיפה יחידות, תרחישים, ציווילזציות ועוד.
בגרסה זו המפתחים התמקדו בכלי נשק בתקופה שאחרי המצאת אבק השרפה והלאה, בנוסף נוספו גם 10 ציוויליזציות, 11 תרחישים חדשים ועוד.
ג'ון שיפר הוביל את הפיתוח של המשחק.
— Civilization V: Gods & Kings 2012 גרסת ההרחבה הראשונה ל-Civilization V, שמוסיפה את מערכת הדתות (שמופיעה באופן משמעותי במשחק הרביעי וכחלק זניח וקטן במשחקים הראשון והשלישי) וכמה ציוויליזציות ותרחישים חדשים.
— Civilization V: Brave New World 2013 גרסת ההרחבה השנייה ל-Civilization V שמרחיבה את הטכנולוגיה של המשחק, ומוסיפה את מערכת הסחר בין מדינות העולם.
כמו כן, המשחק מוסיף את הקונגרס הבינלאומי, שנותן לכל אימפריה להביע את רצונה ולהשפיע על שאר האימפריות.
Civilization: Beyond Earth 2014 משחק חדש שבו האנושות עוזבת את כדור הארץ בגלל "הטעות הגדולה" ומתחילה תרבות בכוכב חדש.
— Civilization: Beyond Earth: Rising Tide 2015 Civilization VI 2016 המשחק השישי של Civilization — Civilization VI:Rise and Fall 2018 גרסת ההרחבה הראשונה ל-Civilization VI שמוסיפה מערכת של תקופות בציוויליזציה, מערכת של מושלים מיוחדים, מוסיפה ציוויליזציות חדשות ועוד.
— Civilization VI:Gathering Storm 2019 גרסת ההרחבה השנייה ל-Civilization VI שמוסיפה מערכת של אסונות טבע, מחזירה את מערכת הקונגרס הבינלאומי והניצחון הדיפלומטי שהיו קיימים במשחק הקודם בסדרה, מוסיפה ציוויליזציות חדשות ועוד.
לראשונה הופרדו המנהיגים מהציוויליזציות, והמשחק חולק לשלושה עידנים עם ציוויליזציות ייחודיות לכל עידן.